Maíonn feidhmeannaigh an Údaráis go bhfuil an borradh atá faoin eagraíocht arís ag cothú fadhbanna spáis: “Le bliain anuas, leis an bhfás arís ag teacht ar an bhfoireann oibre, tá gá le hoifigí breise a thógáil laistigh den phríomhoifig chun freastal ar riachtanais na foirne agus ag an am céanna chun go mbeidh timpeallacht chruthaitheach ann chun cur ar chumas na bhfeidhmeannach tabhairt faoina gclár oibre go héifeachtach,” a dúradh i gcáipéis rúnda a cuireadh faoi bhráid Bhord an Údaráis ar an 14 Iúil.